SZATURNUSZ

MÉRETEI | A Szaturnusz a Naptól a hatodik, méretét tekintve a második legnagyobb bolygó. Naptól mért távolsága: 1,429,400,000 km (9.54 CSE) egyenlítői átmérő: 120,536 km; sarki átmérő: 108,728 km tömeg: 5.688e26 kg További adatok
MITOLÓGIA | Szaturnusz az egyik legősibb római isten. A vetés, a vetőmag istene, a könyörtelen idő jelképének tekintették. A görög mitológiabeli titánnal, Kronosszal azonosították.

MEGFIGYELÉSE | A Szaturnuszt először a Pioneer-11 látogatta meg 1979-ben, majd később a Voyager-1 illetve a Voyager-2. A Szaturnusz korongja határozottan sárgának tűnik, egyenlítői területei enyhén vörösesek, övei barnás, sarkvidékei pedig kékesszürke árnyalatúak. A Földről még szabad szemmel is jól látható bolygók közül az utolsó.
KERINGÉS- FORGÁS | A Jupiternél alig lassúbb tengelyforgása miatt a leglapultabb bolygó. 29,5 (földi) év alatt kerüli meg a Napot.
FELSZÍNE | A Szaturnusz a gázbolygók családjába tartozik, így nincs szilárd felszíne.
HŐMÉRSÉKLETE | A 185°C-os hőmérséklet mérhető a felhők fölött. átlagos hőmérséklete -176°C.
LÉGKÖRE | A Szaturnusz légköre hidrogénből és hidrogénvegyületekből, valamint 6% héliumból áll. A Szaturnusz légkörének szélviharai, légörvényei, hullámai és egymással kölcsönhatásban lévő foltjai arról tanúskodnak, hogy e különös világ belsejéből a hő hevesen áramlik kifelé.
MÁGNESES TÉR | A Szaturnusz mágneses tere erős.
HOLDJAI | Szaturnusz 18 holdjának van neve, több holdja van mint bármelyik más bolygónak. A legnagyobb a Titán, amely egyedüli a holdak közül, amelynek légköre van.
GYŰRŰRENDSZER | A Szaturnusz gyűrűit elsőként Galilei figyelte meg 1610-ben. A gyűrűk különálló részecskékből, jég- és sziklatömbökből épülnek fel, amelyek mind önállóan keringenek a bolygó körül a Kepler törvényeknek megfelelően, ezért a gyűrűrendszer külső része a leglassabban, míg a belső része a leggyorsabban mozog. Elképzelhető, hogy a gyűrűrendszer valaha a bolygó egyik holdja volt, amely széttöredezett, vagy talán olyan anyagból keletkezett, amelynek a bolygórendszer születése óta sohasem volt lehetősége arra, hogy nagyobb égitestté álljon össze.

VISSZA A FŐOLDALRA