JUPITER

MÉRETEI | A Jupiter a Naptól az ötödik és messze a legnagyobb bolygó. Tömege kétszer akkora mint az összes többi bolygóé együttvéve. Naptól mért közepes távolsága: 778 330 000 km (5.20 CSE) egyenlítői átmérő: 142 984 km; sarki átmérő: 133 708 km tömeg: 1.900*1027 kg További adatok
MITOLÓGIA | A római mitológiában Jupiter az ég, a nappali világosság, a vihar istene, az istenek királya, akit a görög Zeusszal azonosítottak.

MEGFIGYELÉSE | A Jupitert először a Pioneer-10 látogatta meg 1973-ban, később pedig a Pioneer-11, a Voyager-1, Voyager-2 és az Ulysses. A Galileo űrszonda most van Jupiter körüli pályán.
KERINGÉS- FORGÁS | A Jupiter minden más ismert bolygónál gyorsabban forog tengelye körül. Mivel rendkívül gyorsan forog tengelye körül, erősen lapult; sarki átmérője mintegy 6%-kal rövidebb, mint az egyenlítői. A Napot 11,9 (földi) év alatt kerüli meg.
FELSZÍNE | A Jupiter a gázbolygók családjába tartozik, így nincs szilárd felszíne. A látható gomolygó felhőréteg alatt találjuk a kb. 1000 km vastagságú hidrogénben gazdag légkört, lejjebb pedig a folyékony molekuláris hidrogén mély óceánját (25000 km vastag). Távcsövön át vizsgálva a bolygót, feltűnik, hogy sárgás színű testét sötét és világos sávok rendszere fonja körbe. A Jupiter felhőtakarójának legmeglepőbb jelensége a Nagy Vörös Folt. Az ovális alakú folt mintegy 30 - 40000 km hosszú és 14000 km széles. Az idők folyamán mérete, alakja és színe is gyakran változott. A Nagy Vörös Folt figyelemre méltó tulajdonsága, hogy hajóhoz hasonlóan vándorol az őt közrefogó sávok mentén. Nagy Vörös Folt örvénylő vihar. Hosszú életét rendkívüli méreteinek köszönheti.
HŐMÉRSÉKLETE | A Jupiter a Naptól kapott hőmennyiség mintegy kétszeresét bocsátja ki a világűrbe, s hőmérséklete a centrumban 30000 K körül van. A csillagászok előtt sem egészen tisztázott a Jupiter belső hőforrása, és lehetséges, hogy még mindig a bolygóképződés folyamán keletkezett hőt sugározza ki. A bolygó hőmérséklete mindenütt egyforma, a magasság függvényében csökken.
LÉGKÖRE | A Jupiter légkörét 90%-ban hidrogén, illetve hidrogénvegyületek, 10%-ban pedig hélium alkotja.
MÁGNESES TÉR | A Jupiter mágneses tere erős és nagy kiterjedésű, bolygó óriási mágneses terét, amelynek a felhőburok tetején tízszerese a Föld felszínén mértnek és a világűr jelentős részére gyakorol hatást.
HOLDJAI | A Jupiternek 16 holdját ismerjük. A Jupiter holdjait Zeusz életében szereplő személyekről nevezték el. A négy legnagyobbat Galilei-holdaknak nevezzük (Galilei 1610-ben fedezte fel őket), melyek a következők: Ió (aktív vulkáni működés), Ganümédész (A Naprendszer legnagyobb holdja), Európa, Kallisztó.
GYŰRŰRENDSZER | A Jupiternek gyűrűi is vannak.

VISSZA A FŐOLDALRA