FÖLD

MÉRETEI | Föld a Naptól a harmadik, méretét tekintve pedig az ötödik legnagyobb bolygó. Naptól mért közepes távolsága: 149 600 000 km = 1.00 CSE (Csillagászati egység) átmérő: 12 756.3 km tömeg: 5.976*1024 kg További adatok

KERINGÉS- FORGÁS | A Nap körül 1 év alatt esz meg egy fordulatot. A valóságban a földpálya alig különbözik a körtől. Saját tengelye körül 24 óra alatt végez egy teljes körülfordulást. A Föld tengelyének hajlása 23,4 fokos, és ezt a térbeli irányt a bolygó Nap körüli mozgása közben is megtartja. Ezért keringés közben az északi és déli féltekékre jutó napfény mennyisége szakaszosan változó, azaz az időjárás a Földön évszakos változásokat mutat. A Föld tengely körüli forgása következtében az Egyenlítő minden pontja óránként több mint 1600 kilométert tesz meg. A forgás következtében fellépő centrifugális erő hatására az égitest belapult, az egyenlítői vidékeken pedig kidudorodott.
FELSZÍNE | A szárazföld, az úgynevezett litoszféra a Föld felszínének mintegy 30%-a. A fennmaradó 70%-ot tengerek és óceánok borítják.
HŐMÉRSÉKLETE | Az üvegházhatás az átlagos felszíni hőmérsékletet 290 Kelvin (17 Celsius) körül tartja, mintegy 35 K-nel magasabban, mint amekkora légkör hiányában lenne.
LÉGKÖRE | A földi légkör főként nitrogénből (78%) és oxigénből (21%) áll. A többi alkotórész közül legnagyobb mennyiségben vízgőz, argon és széndioxid fordul elő. A légkör felső rétegében egy különleges oxigénmolekula-fajta keletkezik: az ózon (O3), amely szinte teljesen megakadályozza az ultraibolya sugarak további terjedését. Bolygónk légkörének molekulái a rájuk eső napfényt minden irányban szórják. Ez a szórás sokkal erősebb a kék fényre, mint a vörösre, hisz éppen emiatt látjuk kéknek az égboltot.
MÁGNESES TÉR | A Föld mágneses tere egy egyszerű mágnesrúdéhoz hasonlóan viselkedik: kétpólusú, a tájolótűje pedig az északi és déli mágneses pólusokat összekötő erővonalak mentén áll be. A mágneses tér iránya idővel változik, jelenleg az északi mágneses pólus az északi szélesség 78,5 fokán, Északnyugat-Grönlandon helyezkedik el. A Föld mágneses tere által irányított részecskék összeütköznek a felső légkör molekuláival, és sugárzást bocsátanak ki, amely azután a sarki fény csodálatos formáiban és színeiben jelenik meg.
HOLDJAI | A Földnek egyetlen természetes kísérője van, a Hold.

VISSZA A FŐOLDALRA